۱۴۴۶-۹-۱۸ تاریخ نشر شوی خبرونه مرکزی ریاست د #افغانی_سرې_میاشتې سرپرست سکرتر جنرال د نړیوال سره صلیب د همکاریو له مسئول سره د راستنېدونکو کډوالو لپاره د مرستو برابرولو په موخه وکتل! نن سه شنبه د رمضان میاشتې پر ۱۸مه، د افغانی سرې میاشتې سرپرست سکرتر جنرال ښاغلی مولوی روح الله عبدالسلام په افغانستان کې د سره صلیب نړیوالې کمېټې د همکاریو له مسئول ښاغلی ربیع الفقیه سره هېواد ته د راستنېدونکو کډوالو د لاسنیوی او ستراتېژیک پلان برخه کې د همکارۍ په تړاو ناسته وکړه. ناسته کې ښاغلی عبدالسلام د ګډو فعالیتونو پر مهال د سره صلیب نړیوالې کمېټې له هر اړخیزې همکارۍ او همغږۍ څخه د مننې ترڅنګ د افغانی سرې میاشتې په ستراتېژیک پلان کې د مرستې او همغږۍ او راستنېدونکو کډوالو ته د بېړنیو او اړینو مرستو برابرولو غوښتنه وکړه. ورپسې په افغانستان کې د سره صلیب نړیوالې کمېټې د همکاریو مسئول له افغانی سرې میاشتې سره د همکاریو د دوام ډاډ څرګند کړ او راستنېدونکو کډوالو ته د مرستو برابرولو سربېره یې د څښاک لپاره د پاکو اوبو برخه کې د همکارۍ ژمنه هم وکړه. مرکزی مرستون #کابل مرکزی مرستون کې له داخلی مشمولینو سره د غیرې خوراکی توکو مرسته وشوه! د #افغانی_سرې_میاشتې له لوری کابل مرکزی مرستون کې د بریتانیا د سره صلیب په مالی همکارۍ پر ۲۶ داخلی مشمولینو کورنیو د څلور سوه اولس زره او څلوېښت ( ۴۱۷،۰۴۰) افغانیو په ارزښت د بېلابېلو غیرې خوراکی توکو او روغتیایی بستو مرسته ووېشل شوه، په ترسره شوې مرسته کې هرې کورنۍ ته ۲ کمپلې، ۱۸ متره فرش، یو ۶ کیلویی د ګاز بالون، ۱ پلاستیکی سطل، ۲۴ د جامو او لاسو وینځلو صابونونه، د غاښونو کریم، د پخلنځی او د حمام اړوند ځینې نور وسایل ورکړل شول. هلمند #هلمند ولایت کې پر ۳۰۰ راستانه شویو کډوالو کورنیو د غیر خوراکی توکو بېلا بېلې بستې ووېشل شوې! نن سه شنبه د رمضان د میاشتې پر ۱۸، د #افغانی_سرې_میاشتې له لوری د هلمند ولایت په نهر سراج ولسوالۍ کې پر ۳۰۰ راستانه شویو کډوالو کورنیو ۱۲۰۰ د ژمنیو، حفظ الصحې او د انسانی کرامت بستې ووېشل شوې. یاده مرسته چې د ناروې د سره صلیب له لوری چمتو شوې وه، هرې کورنۍ ته ۱ ژمنۍ بسته، ۱ د انسانی کرامت او ۲ د حفظ الصحې بستې ورکړل شوې بادغیس #بادغیس ولایت کې پر اړمنو او بېوزله کورنیو د کوچنیو کاروبارونو د برابرولو په موخه پنځه نیم میلیونه افغانۍ نغدی مرسته ووېشل شوه! نن سه شنبه د رمضان د میاشتې پر ۱۸مه، د #افغانی_سرې_میاشتې له لوری د نړیوال فدراسیون په مالی همکارۍ د بادغیس ولایت د مرکز او بالامرغاب ولسوالۍ پر ۳۵۰ اړمنو او بېوزله کورنیو د کوچنیو کاروبارونو د برابرولو په موخه په ټولیز ډول پنځه نیم ملیونه (۵،۵۰۰،۰۰۰) افغانۍ نغدی مرسته ووېشل شوه. په یاده نغدی مرسته کې ٣٠٠ کورنیو ته په دوهم پړاو کې د کورنۍ په سر ۱۵،٠٠٠ افغانۍ او ۵۰ نورو کورنیو ته په لومړی پړاو کې هرې کورنۍ ته ٢٠،٠٠٠ افغانۍ ورکړل شوې. مرکزی ریاست د #افغانی_سرې_میاشتې سرپرست سکرتر جنرال په افغانستان کې د نړیوال فدراسیون له سرپرست سره وکتل! د افغانی سرې میاشتې سرپرست سکرتر جنرال ښاغلی مولوی روح الله عبدالسلام د رمضان میاشتې پر ۱۷مه، په #افغانستان کې د نړیوال فدراسیون له سرپرست مسئول ښاغلی احمد سلیمان سره د افغانی سرې میاشتې په ستراتېژیک پلان کې د تجربو شریکولو او نوښت راوستلو په موخه ناسته وکړه، کتنه کې په افغانستان کې د نړیوال فدراسیون مسئول له ملی ټولنو سره د ستراتیژیک او پراختیایې پلانونو جوړولو برخه کې همکاری او همغږی خپل مسؤلیت یاد کړ او د هر ډول همکارۍ ژمنه یې وکړه. =========================== سرپرست سکرتر جنرال #هلال_احمر_افغانی با سرپرست فدراسیون بین‌المللی در افغانستان دیدار نمود! مولوی روح‌الله عبدالسلام، سرپرست سکرتر جنرال هلال احمر افغانی، به تاریخ ۱۷ ماه رمضان، با احمد سلیمان، سرپرست فدراسیون بین‌المللی در افغانستان، به هدف تبادل تجارب و ایجاد نوآوری در پلان استراتیژیک هلال احمر افغانی، جلسه برگزار نمود. در این دیدار، مسئول فدراسیون بین‌المللی در افغانستان، همکاری و هماهنگی با جمعیت‌های ملی در مورد ترتیب پلان‌های استراتیژیک و انکشافی از مسئولیت‌های خود دانست و بر هر نوع همکاری در این زمینه تأکید نمود. کونړ د #کونړ له ښوونیز مرکز څخه ۷۵ تنه ښځینه زده کوونکی د زده کړو تر بشپړولو وروسته فارغ شول! نن سه شنبه د رمضان د میاشتې پر ۱۸مه، د #افغانی_سرې_میاشتې له لوری د کونړ ولایت په ښوونیز مرکز کې د اسلامی ښوونې، انګلیسی او لیک او لوست برخو ۷۵ تنو ښځینه زده کوونکو ته د زده کړو تر بشپړولو وروسته د فراغت په مناسبت غونډه ترسره شوه. غونډه فارغو شویو زده کوونکو ته د تصدیقنامو په ورکړې سره پای ته ورسېده. =============================== فراغت ۷۵ دانش‌آموز دختر پس از تکمیل آموزش در مرکز آموزشی کنر! امروز، سه‌شنبه ۱۸ ماه رمضان، ازسوی #هلال_احمر_افغانی در مرکز آموزشی ولایت کنر، مراسم فراغت ۷۵ دانش‌آموز دختر که دوره‌های آموزش در اسلامیات، زبان انگلیسی و سوادآموزی را تکمیل نموده بودند، برگزار شد. این مراسم با توزیع تصدیقنامه‌ها به دانش‌آموزان فارغ‌شده به پایان رسید. بغلان #بغلان ولایت کې ١٧٥٧٨ تنه اړمنو هیوادوالو ته روغتیایی خدمات! د ‎#افغانی_سرې_میاشتې روغتیاپالانو د بغلان ولایت په بېلابېلو سیمو کې د تېرو ۳۰ ورځو په ترڅ کې ٤٧٨٤ تنو ته د کتنې ترڅنګ د اړتیا وړ درمل ورکړی؛ د ٢٣٥ تنو ټپیانو پانسمان، ١٢٣٨ مېرمنو او ماشومانو ته د بیلا بیلو ناروغیو د مخنیوی په برخه کې د واکسینونو تطبیق، ١٠١٢٠ کسانو ته د روغتیا ساتنې په تړاو اړینې مشورې، ٣٥٥ مېرمنو ته د زیږون په برخه کې خدمات، ٦٩١ خوارځواکو ماشومانو ته د خوارځواکۍ اړوند خوراکی توکی او ١٥٥ تنو مېرمنو ته یې د کورنی تنظیم د چمتووالی په برخه کې لازمې مشورې هم ورکړې دی. =============================== ارائه خدمات صحی برای ١٧٥٧٨ تن از هموطنان نیازمند در ولایت بغلان! #هلال_احمر_افغانی از طریق داکتران صحی خویش طی ۳۰ روز گذشته، در مناطق مختلف ولایت بغلان برای ۴۷۸۴ تن پس از معاینه ادویه مورد نیاز فراهم نموده‌ اند. همچنین، ۲۳۵ زخمی پانسمان، برای ۱۲۳۸ زن و کودک جهت جلوگیری از بیماری های مختلف واکسین تطبیق و برای ۱۰۱۲۰ تن در مورد حفظ الصحه مشوره های لازم ارائه نموده اند. نیز برای ۳۵۵ زن خدمات نسایی ولادی و برای ۶۹۱ کودک مبتلا به سوء تغذی مواد غذایی مخصوص فراهم و برای ۱۵۵ زن در مورد تنظیم امور خانوادگی مشوره لازم ارائه نموده است. پکتیکا #پکتیکا ولایت کې پر اړمنو او بېوزله کورنیو د خوراکی او غیر خوراکی توکو مرسته ووېشل شوه! نن سه شنبه د رمضان د میاشتې پر ۱۸مه، د #افغانی_سرې_میاشتې له لوری د پکتیکا ولایت په نعمت آباد ولسوالۍ کې له ۳۰۰ اړمنو او بېوزله کورنیو سره د خوراکی او غیر خوراکی توکو مرسته ترسره شوه. یاده مرسته چې د ترکیې د سرې میاشتې له لوری چمتو شوې وه، هرې کورنۍ ته د یوې مختلف النوعه خوراکی توکو بستې ترڅنګ ۵۰ کیلو اوړه، ۵ کیلو بوره، ۱ کارتن د کالیو مینځلو پوډر، ۱ بوتل د لوښو مینځلو شامپو او یوه بسته د روغتیا ساتنې بسته ورکړل شوه.